Ապրիլի 24-ին Արցախի մայրաքաղաքում ևս նշվել է Հայոց Մեծ եղեռնի տարելիցը: Առավոտից մինչ երեկո չէր դադարում Ստեփանակերտի <<Զանգակատուն>> տանող մարդկանց հոսքը: Այստեղ էին շտապում պետական այրերն ու զինվորականները, Մեծ հայրենականի ու արցախյան ազատամարտի վետերանները, մտավորականության ներկայացուցիչները, ուսանողներն ու դպրոցականները: Հրեշավոր ոճրագործությունը դատապարտող պաստառները, որ վկայում են ժողովրդի համախմբվածության և անսասան կամքի մասին, նաև արտահայտությունն էին այն ճշմարտության, որ այլևս երբեք ցեղասպանություն թույլ չի տրվի, քանզի զգոն և մշտարթուն են Հայաստանում և...